tomron87/hebrew-wikipedia-sentences-corpus huggingface dataset:
ב-24 בינואר 2022 נרכש על ידי אורלנדו סיטי מליגת העל האמריקאית תמורת 9 מיליון דולר והפך להעברה היקרה ביותר בתולדות המועדון.
בדצמבר 2024 חתם בפלמיירס הברזילאית לחמש שנים.
טורס שיחק בנבחרות אורוגוואי הצעירות, והוא מלך השערים בכל הזמנים של הנבחרת עד גיל 17.
ב-5 במרץ 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022 נגד ו, אך המשחקים נדחו בשל מגפת הקורונה.
ב-3 ביוני 2021 הוא ערך את הופעת הבכורה שלו בנבחרת, כשעלה כמחליף בדקה ה-66 בתיקו 0–0 עם .
פקונדו ארנן פריאס (נולד ב-28 באוגוסט 2002) הוא כדורגלן ארגנטינאי המשחק בעמדת הקשר ההתקפי באסטודיאנטס לה פלאטה מליגת העל הארגנטינאית.
פאריאס התחיל לשחק בקבוצת Escuela de Fútbol UNL, לפני שעבר לאקדמיה של קורינתיאנס סנטה פה.
בשנת 2015, פריאס עבר לקבוצת הנוער של מועדון אתלטיקו קולון.
בנובמבר 2019 עבר הקשר לסגל הקבוצה הבוגרת של המועדון, לקראת משחק הבית בפרימרה דיוויזיון מול אתלטיקו טוקומן.
משחקו הראשון בקבוצה הבוגרת היה בתבוסה באצטדיון בריגדיר גנרל אסטניסלו לופז ב-2 בנובמבר לאחר שהחליף את מאורו דה לוז.
פאריאס הבקיע שלושה שערים בשמונה משחקי גביע הליגה; מול דפנסה וחוסטיסיה, סנטרל קורדובה ואתלטיקו טוקומן.
ב-2015, פאריאס זומן לסגל נבחרת ארגנטינה עד גיל 15. פאריאס זומן להתאמן עם הנבחרת עד גיל 17 ב-2019.
בראש הדרכים להבאת ראיות נמצאת עדות של עד המעיד במהלך המשפט, והפקודה מונה דרכים נוספות להבאת ראיות.
פרק ד': משקלן של ראיות
סימן א' בפרק זה עוסק בהזמנת עדים וכשרותם, ואלה הוראותיו:
מותר להזמין כל אדם ליתן עדות שהיא קבילה ושייכת לעניין, אך בית המשפט רשאי לסרב להוציא הזמנה אם אין בה צורך או אם ראה שנתבקשה למטרה שאיננה גילוי האמת.
במשפט אזרחי יכול בעל דין להעיד לעצמו או להיות מוזמן להעיד ליריבו.
סימן ב' עוסק בעדות על אמרות, ואלה הוראותיו:
עדות על אמרה שנאמרה בשעה שנעשה, לפי הטענה, מעשה עבירה, או בסמוך לפניו או לאחריו, והאמרה נוגעת במישרין לעובדה השייכת לעניין, תהא קבילה אם אמר אותה אדם שהוא עצמו עד במשפט.
עדות על אמרה שאמר אדם שנעשה בו, לפי הטענה, מעשה אלימות, והאמרה נוגעת לאותו מעשה או לנסיבות־לוואי שלו, תהא קבילה, בתנאים מסוימים, אף אם האדם שאמר אותה אינו נוכח כעד ואף אין להביאו למשפט משום שהוא נפטר או תשוש או חולה או נעדר מישראל.
אמרה בכתב שנתן עד מחוץ לבית המשפט תהיה קבילה כראיה בהליך פלילי אם נתקיימו אלה:
(1) מתן האמרה הוכח במשפט;
(2) נותן האמרה הוא עד במשפט וניתנה לצדדים הזדמנות לחקרו;
(3) העדות שונה, לדעת בית משפט, מן האמרה בפרט מהותי, או העד מכחיש את תוכן האמרה או טוען כי אינו זוכר את תכנה.
עם זאת, לא יורשע אדם על סמך אמרה שנתקבלה לפי סעיף זה אלא אם יש בחומר הראיות דבר לחיזוקה.
אמרה בכתב שניתנה מחוץ לבית המשפט תהיה קבילה כראיה בהליך פלילי אף אם נותנה אינו עד במשפט, אם שני הצדדים הסכימו לכך ותוכן האמרה לא היה שנוי במחלוקת, ובלבד שהנאשם היה מיוצג על ידי עורך דין.
עדות על הודאת הנאשם כי עבר עבירה, תהא קבילה רק אם הביא התובע עדות בדבר הנסיבות שבהן ניתנה ההודאה ובית המשפט ראה שההודאה הייתה חפשית ומרצון.
כאשר ההגנה כופרת בקבילותה של ההודאה ומעלה טענות על אי-חוקיותה, בעיקר בגלל אמצעי חקירה פסולים שלטענת ההגנה גרמו למסירת ההודאה, מתקיים משפט זוטא לקביעת קבילותה של ההודאה.
סימן ג' עוסק בעדות שניתנה מחוץ לישראל, ואלה הוראותיו:
לפי בקשת בעל דין במשפט אזרחי רשאי בית המשפט לצוות שעד או כל אדם אחר ייחקר בתצהיר על־ידי אדם פלוני ובמקום פלוני שמחוץ לתחום שיפוטו של בית המשפט, ורשאי הוא להתיר לכל בעל דין להגיש את פרוטוקול העדות כראיה באותו משפט.
מקום שמותר לאדם על־פי דין, או שנדרש אדם, להוכיח דבר על־ידי תצהיר בכתב, בשבועה או בהן צדק, יהיה תצהירו בכתב ראיה כשרה, אם הוזהר המצהיר כי עליו להצהיר את האמת וכי יהא צפוי לענשים הקבועים בחוק אם לא יעשה כן.
בית המשפט רשאי לצוות שהמצהיר ייחקר בבית המשפט, ובית המשפט ייעתר לבקשתו של בעל דין לצוות על כך; לא התייצב המצהיר, רשאי בית המשפט לפסול תצהירו מלשמש ראיה.
רשם או שופט בית משפט השלום רשאי להשביע אדם, או לקבל ממנו תצהיר, אם –
(1) הדבר נדרש לבית משפט או לעניין אחר בישראל, או לבית משפט או לרישום מסמך מחוץ לישראל;
(2) האדם חייב שבועה או תצהיר;
(3) האדם רוצה למסור הודעה בשבועה או בתצהיר;
(4) האדם רוצה לערוך בפניו מסמך שעריכתו מחייבת שבועה או תצהיר.
סימן ג' עוסק בעדות של מומחים ועובדי ציבור, ואלה הוראותיו:
מסמך הניתן על ידי הממשלה, ייחתם בידי ראש הממשלה או בידי שר שראש הממשלה הסמיכו לכך, או בידי מזכיר הממשלה.
אישור בכתב של מזכיר הממשלה שהממשלה עשתה דבר פלוני ישמש ראיה שאכן נעשה הדבר כאמור באישור.
בית המשפט רשאי לקבל כראיה, בכתב, חוות דעתו של מומחה בשאלה שבמדע, שבמחקר, שבאמנות או שבידיעה מקצועית, ותעודה של רופא על מצב בריאותו של אדם.
בית המשפט רשאי לקבל כראיה תעודה על דבר שנרשם במסמך רשמי; התעודה תהא חתומה בידי עובד הציבור שעשה את הרישום או את המעשה או קיבל את הידיעה שנרשמה, ואם אין הוא עוד באותו שירות – בידי האחראי על היחידה שבה עבד.
בית המשפט רשאי לצוות כי מומחה או רופא או עובד הציבור ייחקרו בבית המשפט, ובית המשפט ייעתר לבקשתו של בעל דין לצוות על כך.
סימן ד' קובע את הכללים לקבלתן של תעודות ציבוריות, שהוצאו בישראל או מחוצה לה.
תעודה ציבורית היא תעודה שהיא מעשה חקיקה, שיפוט או ביצוע, או רשומה של מעשה כאמור, או שהיא חלק מן הרשומות הרשמיות של אחד מהגופים הבאים:
(1) מדינת ישראל או הרשות הריבונית של שטח ארץ שמחוץ לישראל;
(2) משרדי הממשלה, רשות מקומית, בית משפט, בית דין, גוף אחר בעל סמכות שיפוטית או מעין שיפוטית, נוטריון, או כל גוף רשמי אחר של ישראל או של שטח ארץ שמחוץ לישראל;
(3) עובד המדינה, עובד רשות ריבונית של שטח ארץ שמחוץ לישראל או עובד של אחד מהמוסדות המנויים בפסקה (2).
בין השאר מציין הסימן שדבר שפורסם ב"רשומות" חזקה שנעשה כראוי.
סימן ה' קובע את הכללים לקבלתן של רשומות מוסדיות.
רשומה מוסדית היא מסמך, לרבות פלט, אשר נערך על ידי המדינה, רשות מקומית, עסק או כל מי שמספק שירות לציבור, במהלך פעילותם הרגילה.
הסימן קובע כי רשומה מוסדית תהא ראיה קבילה להוכחת אמיתות תוכנה בכל הליך משפטי, אם נתקיימו כל אלה –
(1) המוסד נוהג, במהלך ניהולו הרגיל, לערוך רישום של האירוע נושא הרשומה בסמוך להתרחשותו;
(2) דרך איסוף הנתונים נושא הרשומה ודרך עריכת הרשומה יש בהן כדי להעיד על אמיתות תוכנה של הרשומה;
(3) הייתה הרשומה פלט – הוכח בנוסף, דרך הפקת הרשומה יש בה כדי להעיד על אמינותה, והמוסד נוקט, באורח סדיר, אמצעי הגנה סבירים מפני חדירה לחומר מחשב ומפני שיבוש בעבודת המחשב.
סימן ו' קובע את הכללים לקבלתו של העתק צילומי, שהוא העתק ממקור המתקבל בתהליכי צילום, שעל פיהם מתקבל העתק משתמר ומדויק של המקור, בין בגודלו המקורי ובין בגודל שונה.
העתק צילומי של מסמך, מסוג מסמכים שנקבע לעניין זה בתקנות, שמצורף אליו אישור שההעתק נעשה מן המקור באופן ובתנאים שנקבעו לאותו סוג מסמכים בתקנות, ישמש ראיה לכאורה בהליך משפטי –
(1) בכל מקרה שלפי הדין מותר להוכיח תוכנו של מסמך בהעתקו;
(2) אם המקור בוער על פי תקנות ובתנאים שנקבעו בהן, ומצורף להעתק אישור על כך כפי שנקבע בתקנות לאותו סוג מסמכים.
סימן ז' קובע כי הממצאים והמסקנות של פסק דין חלוט במשפט פלילי, המרשיע את הנאשם, יהיו קבילים במשפט אזרחי כראיה לכאורה לאמור בהם, אם המורשע או חליפו או מי שאחריותו נובעת מאחריות המורשע, ובכלל זה מי שחב בחובו הפסוק, הוא בעל דין במשפט האזרחי.
אין אדם חייב למסור ראיה אם יש בה הפללה עצמית, כלומר הודאה בעובדה שהיא יסוד מיסודותיה של עבירה שהוא מואשם בה או עשוי להיות מואשם בה.
ביקש אדם להימנע ממסירת ראיה מחמת שהיא עשויה להפלילו ובית המשפט דחה את הבקשה והראיה נמסרה, לא תוגש הראיה נגד אותו אדם במשפט שבו הוא מואשם בשל העבירה שהעובדה המתגלית מן הראיה היא יסוד מיסודותיה, אלא אם הסכים לכך.
כהן דת אינו חייב למסור עדות על דבר שנאמר לו בווידוי ואשר גילויו אסור עליו לפי דיני דתו.
סעיף 53 קובע שבית המשפט יחליט על ערכה של עדות שבעל־פה ומהימנותם של עדים על פי התנהגותם של העדים, נסיבות העניין ואותות האמת המתגלים במשך המשפט.
סעיף 54 קובע חובת הנמקה להכרעה על בסיס עדות יחידה, במקרים מסוימים, בהליך אזרחי
בית המשפט לא ירשיע נאשם על סמך עדותו היחידה של שותפו לעבירה, אלא אם מצא בחומר הראיות דבר לחיזוקה; ואולם אם היה השותף עד מדינה – טעונה עדותו סיוע.
בית משפט השומע עדות קטין, שאינו בר־אחריות פלילית בשל גילו, יזהירו תחילה בלשון המובנת לקטין, שעליו להעיד את האמת, את כל האמת ואת האמת בלבד.
לא יורשע אדם על סמך עדות יחידה של קטין שאינו בר־אחריות פלילית בשל גילו, אלא אם כן יש בחומר הראיות דבר לחיזוקה.
סתירות בעדותם של עדים אין בהן, כשלעצמן, כדי למנוע את בית המשפט מקביעת עובדות שלגביהן חלו הסתירות.
שר המשפטים רשאי להתקין תקנות לעניין פקודה זו.
ב-15 באפריל 1924 נכנסה לתוקף פקודת העדות המנדטורית, שהחליפה את הוראות החקיקה העות'מאנית בעניין עדות, וב-15 באוגוסט 1936 נכנסה לתוקף פקודת השבועות המנדטורית, שהחליפה את הוראות החקיקה העות'מאנית בעניין שבועות.
בדומה למרבית החקיקה המנדטוריות, גם פקודות אלה הוכנסו לספר החוקים הישראלי סמוך להקמת המדינה, במסגרת פקודת סדרי השלטון והמשפט - דבר החקיקה הראשון של מועצת המדינה הזמנית.
ב-25 במרץ 1971 קבעה ועדת החוקה, חוק ומשפט של הכנסת נוסח חדש, בשם "פקודת הראיות [נוסח חדש], תשל"א-1971", שמיזג את פקודת העדות ופקודת השבועות,, כפי שתוקנו עד לקביעת הנוסח החדש.
מאז קביעת הנוסח החדש תוקנה פקודת הראיות 18 פעמים.
בתיקון הראשון לפקודה נוסף לה סעיף 57א, הקובע חזקה לפיה שמו של יצרן או שם עסקו או סימן המסחר שלו, הנמצא על מצרך או על אריזתו או על מה שמחובר או נספח אליו, יהיה ראיה לכאורה שהוא היצרן שייצר את המצרך.
דברי ההסבר להצעת החוק מנצקים את הצורך בחזקה זו: "שמו של יצרן הנמצא על מצרך או על אריזתו אינו מהווה הוכחה לכאורה כי אותו יצרן אמנם ייצר את המצרך נושא האישום.
העדתם של הקמעונאי, המוביל והסיטונאי כדי להגיע אל היצרן אשר ייצר ומכר את המצרך, היא דרך ממושכת המכבידה מאוד על התובע.
לכן מוצע לקבוע חזקה שתהיה זו ראיה לכאורה כי היצרן אשר נמצא על המצרך או על האריזה הוא שייצר
בתיקון 2 לפקודה נוסף לה סימן ז' לפרק ב', הקובע שפסק-דין מרשיע במשפט פלילי יתקבל כראיה במשפט אזרחי, כאשר המורשע הוא בעל דין במשפט האזרחי.
התיקון נעשה בעקבות המלצותיה של ועדה מייעצת, בראשותו של ממלא מקום נשיא בית המשפט העליון, ד"ר יואל זוסמן, שמינה שר המשפטים לבירור שאלת השימוש בפסק דין פלילי לצורך הליכים אזרחיים.
הוועדה הוקמה בעקבות הביקורת שהשמיע בית המשפט העליון על המצב שלפיו ייתכן שבעניין אחד יהיו מסקנותיו של פסק דין אזרחי שונות ממסקנותיו של פסק דין פלילי שניתן לפניו.
ככלל, עדות מפי השמועה אינה קבילה.
חריג לכלל זה ניתן בתיקון 4 לפקודה, שבו נוספו לה סעיפים 10א ו-10ב, העוסקים בתנאים לקבלתה של אמרה בכתב שנתן עד מחוץ לבית המשפט.
תיקון 11 לפקודה נעשה כתיקון עקיף במסגרת חקיקתו של חוק המחשבים, ונקבעו בו התנאים לקבילותו של פלט מחשב כראיה.
דברי ההסבר להצעת החוק מציינים כי "הצעת החוק מרחיבה את הוראות הרין הקיים, שחל היום רק לגבי רשומות של תאגיד בנקאי, תוך פישוט התנאים הדרושים לקבילות ראיה מסוג זה."
מהימנות: קביעת ממצאי מהימנות מצריכה , נוסף על שיקולים שבהיגיון.
רשימת השיקולים המנויים בסעיף 53 אינה רשימה סגורה, אך מצויים בה השיקולים העיקריים שעל פיהם נדרש בית המשפט להכריע בשאלת המהימנות.
הכלל הוא ששאלת המהימנות מופקדת בידי הערכאה הדיונית השומעת את העד ועל כן בדרך כלל לא ניתן לערער על הכרעה הנוגעת למהימנות עד.
בהתאם להלכה זו, נפסלה הודאה שנגבתה מנאשם בטרם ניתנה לו הזכות להיוועץ בעורך דין.
בשנת 2012 נפסק שדוקטרינת הפסילה הפסיקתית עשויה לחול גם כאשר האמצעי הפסול הופנה כלפי עד בחקירתו.
פקונדו פליסטרי רבוז'ו (בספרדית: Facundo Pellistri Rebollo; נולד ב-20 בדצמבר 2001 במונטווידאו שבאורוגוואי) הוא כדורגלן אורוגוואי המשחק בעמדת קשר הכנף בקבוצת פנאתינאיקוס ובנבחרת אורוגוואי.
פליסטרי גדל במחלקות הנוער של לה פיקדה, ריבר פלייט ופניארול.
ב-11 באוגוסט 2019 הוא ערך את הופעת הבכורה שלו בקבוצה הבוגרת של המועדון, בתיקו 2-2 נגד דפנסור ספורטינג.
ב-6 בנובמבר הבקיע את שער הבכורה שלו במועדון, בניצחון 1–3 על קלוב אתלטיקו סרו.
הוא הוסיף חמש הופעות ושער אחד במסגרת גביע ליברטדורס 2020.
ב-5 באוקטובר 2020 חתם פליסטרי במנצ'סטר יונייטד מהפרמייר ליג.
ב-31 בינואר 2021 הושאל פליסטרי למשך חצי עונה לדפורטיבו אלאבס מהלה ליגה.
ב-21 בפברואר הוא ערך את הופעת הבכורה שלו במועדון, בהפסד 0–4 לריאל סוסיאדד במסגרת המחזור ה-24 בליגה לעונת 2020/21. בסך הכל ערך 12 הופעות ליגה במדי דפורטיבו אלאבס במשך תקופת ההשאלה.
הוא הושאל פעם נוספת לדפורטיבו אלאבס למשך עונת 2021/22.
ב-31 בינואר 2024 הושאל לגרנדה עד לסוף העונה.
ב-21 באוגוסט 2024 חתם בפנאתינאיקוס לארבע שנים.
ב-27 בינואר 2022 ערך פליסטרי את הופעת הבכורה שלו בנבחרת אורוגוואי, בניצחון 0–1 על נבחרת פרגוואי במסגרת מוקדמות מונדיאל 2022.
כבש לראשונה שער לזכות נבחרת אורוגוואי במשחק ידידות מול נבחרת מקסיקו במסגרת משחק ידידות שנגמר בתוצאה 4-0 כאשר פליסטרי כבש את השער השני בדקה ה-26.
פקונדו אקסל מדינה (בספרדית: Facundo Axel Medina; נולד ב-28 במאי 1999 בויז'ה פיוריטו שבארגנטינה) הוא כדורגלן ארגנטינאי המשחק בעמדת הבלם בקבוצת מרסיי מליגת העל הצרפתית ובנבחרת ארגנטינה.
מדינה גדל במחלקת הנוער של ריבר פלייט מליגת העל הארגנטינאית.
בעונת ישב לראשונה על ספסל הקבוצה הבוגרת.
ב-30 בינואר 2018 חתם מדינה בטאז'רס מליגת העל הארגנטינאית.
ב-2 ביולי 2020 חתם מדינה בלאנס מליגת העל הצרפתית.
ב-23 באוגוסט ערך את הופעת הבכורה שלו במועדון, בהפסד 2-1 לניס במסגרת המחזור הראשון בליגה לעונת 2020/2021. ב-13 בספטמבר הבקיע את שער הבכורה שלו במועדון, בניצחון 3-2 על לוריאן במסגרת המחזור השלישי בליגה.
בשתי עונותיו הראשונות במועדון ערך 55 הופעות ליגה, בהן הבקיע שלושה שערים.
ב-2 ביולי 2025 הושאל למרסיי.
ב-13 באוקטובר 2020 ערך מדינה את הופעת הבכורה שלו בנבחרת ארגנטינה, בניצחון 2-1 על נבחרת בוליביה במסגרת מוקדמות מונדיאל 2022.
הוא היה חלק מסגל נבחרת ארגנטינה בטורניר הכדורגל באולימפיאדת טוקיו בשנת 2021, וערך שלוש הופעות בטורניר.
פקונדו ולנטין בונאנוטה (בספרדית: Facundo Valentín Buonanotte; נולד ב-23 בדצמבר 2004 בפרס שבארגנטינה) הוא כדורגלן ארגנטינאי המשחק בעמדת הקשר ההתקפי והקיצוני בלידס יונייטד מהפרמייר ליג, בהשאלה מברייטון, ובנבחרת ארגנטינה.
בונאנוטה גדל במחלקת הנוער של רוסאריו סנטראל.
הוא ערך 32 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע ארבעה שערים.
ב-2 בנובמבר 2022 חתם בונאנוטה בברייטון אנד הוב אלביון מהפרמייר ליג החל מ-1 בינואר 2023. ב-4 בפברואר 2023 ערך את הופעת הבכורה שלו במועדון, בניצחון 1-0 על בורנמות' במסגרת המחזור ה-22 בעונת 2022/2023 בפרמייר ליג.
ב-10 באוגוסט 2024 הושאל ללסטר סיטי מהפרמייר ליג לעונה אחת.
ב-19 באוגוסט 2024 ערך את הופעת הבכורה שלו במועדון, בתיקו 1-1 מול טוטנהאם הוטספר במסגרת המחזור הראשון של עונת 2024/2025 בפרמייר ליג.
ב-1 בספטמבר 2025 הושאל לצ'לסי מהפרמייר ליג לעונה אחת.
ב-13 בספטמבר 2025 ערך את הופעת הבכורה שלו במועדון, בתיקו 2-2 מול ברנטפורד במסגרת המחזור הרביעי של עונת 2025/2026 בפרמייר ליג.
ב-15 בינואר 2026, בונאנוטה חתם בלידס יונייטד מהפרמייר ליג בהשאלה עד תום עונת 2025/26.
במרץ 2023 זומן לראשונה לנבחרת הבוגרת לקראת משחקי הידידות נגד ו.
ב-19 ביוני ערך את הופעתו הבכורה בניצחון נגד .
פקונדו גונסאלס מולינו (בספרדית: Facundo González Molino; נולד ב-6 ביולי 2003 במונטווידאו שבאורוגוואי) הוא כדורגלן אורוגוואי המשחק בהשאלה בעמדת הבלם בראסינג סנטנדר.
גונסאלס גדל במחלקות הנוער של ויסטה אלגרה, אספניול וולנסיה.
בשנת 2020 החל לשחק בקבוצת המילואים של ולנסיה.
ב-8 באוגוסט 2023 חתם ביובנטוס לשלוש שנים.
ב-23 באוגוסט 2023 הושאל לסמפדוריה מהסרייה ב'.
ב-29 באוגוסט 2024 הושאל לפיינורד לעונה אחת.
נכלל בסגל נבחרת אורוגוואי עד גיל 20 לטורניר גביע העולם עד גיל 20 בשנת 2023.
פקודת התעבורה היא החוק המסדיר את כללי התעבורה בישראל.
המילה "פקודה" בשם החוק משקפת את מקורו – הפקודה נחקקה על ידי שלטון המנדט הבריטי, ומאז עברה שינויים רבים.
הפקודה עוסקת בעיקר בנושאי רישוי ושפיטה, ואילו כללי ההתנהגות בדרכים מוסדרים בתקנות התעבורה שהותקנו מכוח פקודה זו.
פקודת המשטרה התעבורה ב-31 בדצמבר 1933, בשם "פקודת ההובלה בדרכים", על ידי שלטון המנדט הבריטי.
בדומה למרבית החקיקה המנדטורית, גם פקודה זו הוכנסה לספר החוקים הישראלי סמוך להקמת המדינה, במסגרת פקודת סדרי השלטון והמשפט – דבר החקיקה הראשון של מועצת המדינה הזמנית.
בנובמבר 1948 שונה של הפקודה ל"פקודת התעבורה".
ב-1 באוגוסט 1961 פורסם נוסח חדש לפקודה.
מאז ועד לאוגוסט 2023 תוקנה הפקודה 131 פעמים.
תיקון מס' 64 הוסיף לפקודה את סימן ג'1 לפרק השני, העוסק ברישיון להפעלת מונית בקו שירות.
תיקון מס' 69 הוסיף לפקודה את סעיף 65ב, הקובע חובת החזקה של אפוד זוהר ושימוש בו.
תיקון מס' 72 הסדיר מחדש את אופן הבדיקה של נהיגה בשכרות, לאחר פסק דין שחייב זאת.
תיקון מס' 103 הוסיף לפקודה את סעיף 65ד, המחייב תאגידים להפעיל מערכת לדיווח ומעקב על עבירות תעבורה.
תיקון מס' 113 הוסיף לפקודה את סעיף 27א1, המסמיך רשויות מקומיות לבצע באמצעות מצלמות פעולות אכיפה שעניינן עבירות תעבורה.
תיקון מס' 130 בא לתת מענה להתפתחות הטכנולוגית של רכב אוטונומי, ובמסגרתו נוספו לפקודה סעיפים המסדירים תפעול של רכב אוטונומי.
פקודת התעבורה מורכבת מ-11 פרקים.
כמקובל בחוקים רבים, עוסק בהגדרת המושגים הרבים המופיעים בהמשך הפקודה.
עוסק ברישוי ורישום בתחום הרכב: רישיון רכב ורישום רכב, רישיון נהיגה (כולל הגבלות על נהג חדש), רישיון להפעלת מונית, רישיון להוראת נהיגה, רישיון למיתקן תחבורתי (מסוף לתחבורה ציבורית או תחנה מרכזית) והפעלה ניסיונית של רכב עצמאי בלא נהג.
עוסק בפטורים שונים מהחובות שנמנו בפרק השני, כגון פטור מאגרות רישום ומאגרות רישיון רכב ופטור מאגרת רישיון נהיגה.
עוסק בכללי השפיטה בבתי המשפט לתעבורה.
הפרק מסמיך את בתי המשפט לתעבורה לדון בעבירות הבאות:
הפרק מסמיך רשויות מקומיות לבצע באמצעות מצלמות פעולות אכיפה שעניינן עבירות תעבורה.
עוסק בסמכות שוטר לעצור נהג על עבירות תנועה מסוימות, ולהטיל קנס על עבירות אחרות.
עוסק בסמכותם של בית המשפט ושל קצין משטרה לפסול רישיון נהיגה של אדם (כולל קביעת פסילת מינימום לעבירות מסוימות) ולאסור שימוש ברכב מחמת עבירות שנעשו בו.
עוסק בחובתו של הנוסע באוטובוס בקו שירות לשלם בעד נסיעתו.
עוסק באכיפת עבירות בנתיבי תחבורה ציבורית בידי מפקחים שמונו על ידי שר התחבורה.
מפרט עבירות לפי הפקודה ועונשיהן.
מסמיך את שר התחבורה להתקין תקנות בנושאי הפקודה, ומסמיך את הרשויות המקומיות להתקין חוקי עזר להסדרת תנועה וחניה בתחומיהן.
מכוח הפקודה הותקנו תקנות רבות:
תקנות התעבורה – התקנות העיקריות מכוח הפקודה
פקודת מאכל כשר לחיילים, תש"ט-1948 היא פקודה המחייבת לספק מזון כשר לחיילי צה"ל היהודים, ומהווה את הבסיס החוקי לכל כללי הכשרות בצה"ל, ובראשם הוראות הפיקוד העליון בנושא זה ופקודת מטכ"ל העוסקת בכך.
הפקודה פורסמה על ידי מועצת המדינה הזמנית בעיתון רשמי ב-26 בנובמבר 1948, וניתן לה תוקף למפרע מ-18 בנובמבר.
בדומה ליתר חוקי מועצת המדינה הזמנית, היא קרויה פקודה ולא חוק.
מועצת המדינה הזמנית חוקקה 52 פקודות ותקנות שעת חירום, ומאז כמעט כולן בוטלו או הוחלפו.
פקודת מאכל כשר לחיילים נמנית עם הפקודות המעטות שנותרו בתוקף, ומאז שנחקקה לא שונתה.
זו פקודה קצרה מאוד, בת ארבעה סעיפים קצרים, שהעיקרי שבהם קובע "לכל החיילים היהודים בצבא הגנה לישראל יש להבטיח מאכל כשר".
סעיף נוסף קובע: "שר הביטחון ושר הדתות ממונים על ביצוע פקודה זו." הסמכות שניתנה לשר הדתות נתונה כעת לשר לשירותי דת.
פקודת מאכל כשר לחיילים נמצאת במרכזה של עתירה לבג"ץ של עמותת הפורום החילוני, המבקשת לאפשר לחיילים להחזיק ולצרוך חמץ בפסח בבסיסי צה"ל ומתקניו, ובלבד שלא יעשו כן בשטחים המיועדים
פקודת צבא-הגנה לישראל, תש"ח–1948 היא פקודה שנחקקה זמן קצר לאחר קום המדינה, ומסדירה את הקמת צה"ל.
הפקודה הוצאה על ידי ראש הממשלה דוד בן-גוריון ב-26 במאי 1948, וקיבלה תוקף למפרע על ידי מועצת המדינה הזמנית בפקודת סדרי השלטון והמשפט (הוראות נוספות), תש"ח-1948, שהתקבלה ב־7 ביוני 1948. מאז חקיקתה לא חל בפקודה כל שינוי.
הפקודה מורה על הקמת צה"ל, וקובעת כי יורכב מחילות יבשה, חיל אוויר וחיל ים.
במצב חירום, יונהג גיוס חובה לצה"ל, וגיל הגיוס יקבע על ידי המדינה.
כל חייל בצבא חייב להישבע אמונים למדינת ישראל.
הפקודה אוסרת על הקמת גוף צבאי מלבד צה"ל.
נקבע כי כל פעולה שתהא בהתאם לפקודה תהיה חוקית, גם אם היא עומדת בסתירה לחוקים אחרים.
הפקודה קובעת כי השר הממונה על ביצוע הפקודה יהיה שר הביטחון.
פקודת יום היא מסמך רשמי הנמסר על ידי מפקד צבאי לאנשי יחידתו, ובו נמסרים דברי הסבר, עידוד, הערכה או הנחיה, בדרך כלל לקראת אירוע חשוב, בסיכום של פעילות או לציון מועד סמלי.
הפקודה נמסרת לעיתים בהקראה פומבית בטקס צבאי, ולעיתים נמסרת בכתב או מופצת באמצעים דיגיטליים.
פקודות יום נהוגות בצבאות שונים ברחבי העולם, ולעיתים משמשות ככלי לביטוי עמדות המפקד כלפי אירועים משמעותיים, הצלחות מבצעיות, ימי זיכרון, או אתגרי ההווה והעתיד.
יש מהן שנחשבות למסמכים היסטוריים, בעיקר ככאלו שנכתבו בתקופות מלחמה או בסמוך לאירועים מכוננים.
בצבאות רבים בעולם נהוגות פקודות יום, במיוחד בדרגים הבכירים, כאמצעי להעברת מסר אישי וחגיגי מן המפקד אל החיילים.
בצבא הבריטי, יצאו פקודות יום לאחר ניצחונות, לרגל חילופי פיקוד, ימי זיכרון לאומיים או לקידום ערכים מוסדיים.
פקודות מסוג זה נכתבות על ידי קצינים בכירים ומעוררות לעיתים תשומת לב ציבורית או פוליטית.
גם בצבא ארצות הברית נהוגות פקודות יום בעלות אופי טקסי, לדוגמה ביום הזיכרון או לציון סיום שירות של יחידה במבצע.
פקודת יום היסטורית זכורה במיוחד היא פקודת היום לפלישה לצרפת שהוציא המפקד העליון של כוח המשלוח של בעלות הברית, הגנרל דווייט אייזנהאואר, לקראת הפלישה לנורמנדי.
ב נעשה בפקודות יום שימוש ככלי תעמולתי, במיוחד במהלך מלחמת העולם השנייה.
אחת הפקודות הידועות היא "פקודה מס' 227" מיום 28 ביולי 1942, שכללה את ההוראה הידועה "לא צעד אחד אחורה" (Ни шагу назад!), ונועדה לחזק את עמידת החיילים מול פלישת הצבא הגרמני.
פקודות מסוג זה שימשו ככלי להנחלת רוח לחימה ולגיוס נאמנות אידאולוגית.
בצרפת, פקודות יום נכתבו לעיתים על ידי מנהיגים צבאיים והופצו לחיילים בקרב, כמו פקודת היום של המרשל פוש במלחמת העולם הראשונה.
גם שארל דה גול נהג לפרסם פקודות יום בעת שפיקד על כוחות צרפת החופשית במלחמת העולם השנייה.
בצה"ל, פקודת יום מיוחדת נכתבת בדרך כלל על ידי קצינים בכירים, ובראשם הרמטכ"ל, מפקדי זרועות, פיקודים ויחידות.
הפקודות כוללות לעיתים דברי הערכה לחיילים, הנחיות ערכיות, והבעת עמדות על אתגרי הביטחון, רוח הלחימה והמורשת הצבאית.
פקודות יום של הרמטכ"ל נכתבות במיוחד ליום הזיכרון לחללי מערכות ישראל, ליום העצמאות, או לאחר מבצע צבאי רחב-היקף.
הפקודה נמסרת במסגרת טקסים צבאיים ונועדה לחזק את תחושת השייכות, המסירות והערבות ההדדית בקרב הלוחמים והמשרתים.
אחת הפקודות הידועות בהיסטוריה הצבאית העברית היא פקודת היום שהוציא דוד בן-גוריון ב-31 במאי 1948, ובה הכריז על הקמת צבא ההגנה לישראל.
פקודה זו סימלה את המעבר מארגונים צבאיים מחתרתיים לצבא סדיר של מדינת ישראל.
פקודת חוק המשפחה המושלמי היא פקודה שנחקקה בשנת 1919, סמוך לתחילת שלטון המנדט הבריטי המורה לבתי דין שרעים בישראל לפסוק לפי הוראות חוק המשפחה שנחקק באימפריה העות'מאנית בשנת 1917. הפקודה עודה בתוקף במדינת ישראל.
חוק המשפחה העות'מאני משנת 1917
ב-25 באוקטובר בשנת 1917 (היא שנת 1333 לספירה ההיג'רית) פרסמו שלטונות האימפריה העות'מאנית את קוד המשפחה העות'מאני החדש, שכונה בטורקית עות'מאנית Kararnamesi Aile i-Hukuk.
החוק הסדיר הסדר מקיף את כלל דיני המשפחה.
מטרת החוק הייתה ליצור קוד משפחה אחיד לכל המגוון האתני והדתי של נתיני האימפריה העות'מאנית, ובשל כך היה החוק חוק טריטוריאלי החל על כל תושבי האימפריה העות'מאנית, ולא חוק אישי החל על המוסלמים בלבד.
החוק לא אימץ את כל הלכות הקוראן, ולמשל, לא קיבל את כל צורות הפסקת הנישואין המופיעות בקוראן.
מקורות החוק לקוחים מאסכולות שונות לפרשנות השריעה.
החוק בוטל על ידי הפרלמנט העות'מאני ב-19 ביוני 1919. בשנת 1926 אימצה טורקיה את קוד המשפחה השווייצי החילוני.
עם זאת בחלקי האימפריה העות'מאנית לשעבר, שהיו תחת מנדט בריטי או צרפתי נשאר החוק בתוקף.
בסוריה בוטל בשנת 1949, בממלכת ירדן בוטל בשנת 1951 ובלבנון וישראל הוא מצוי בתוקפו עד היום.
בשנת 1918 עם כיבוש ארץ ישראל בידי הבריטים, מצאו הבריטים מערכת בתי דין דתיים שהיה צורך להסדיר את פעולתה.
ב-1 בנובמבר 1918 הכריזו הבריטים כי חוק המשפחה העות'מאני לא יחול בבתי הדין המוסלמיים.
עם זאת, לאחר פחות משנה, בספטמבר 1919, הוחלט להחיל את החוק, אך להחילו על בתי הדין השרעים בלבד.
בשנת 1922 נחקק דבר המלך במועצה על ארץ ישראל שקבע את סמכויות השיפוט של בתי הדין השרעים בסימן 52. רשימת ענייני המעמד האישי החלה לגבי מוסלמים על פי הסעיף הפנתה לחיקוק עות'מאני נוסף משנת 1917, הוא חוק הפרוצדורה של בתי הדין המוסלמים הדתיים.
כך נקבע כי חוק הפרוצדורה יקבע את רשימת הנושאים בהם ידון בית הדין השרעי, ואילו חוק המשפחה יקבע את הדין המהותי על פי יפסוק בית הדין.
כאשר קמה מדינת ישראל, נותר חוק המשפחה המושלמי בתוקף מכוח סעיף 11 לפקודת סדרי השלטון והמשפט שהשאיר את עיקר המשפט של תקופת המנדט בתוקף.
הנוסח לפי פוסקים כיום בתי הדין השרעים נערך מתרגומים שונים של החוק לערבית בשנת 1957 על ידי הקאדי של יפו טאהר חמאד.
בשנה זו יצא לאור ספרם של שלמה דב גויטיין ואהרן בן שמש "המשפט המוסלימי במדינת ישראל" הכולל תרגום של חוק המשפחה לערבית, וכן תרגום לעברית של רבים מסעיפיו.
בתי הדין השרעיים בישראל עדיין פוסקים על פי חוק זה, המהווה את הקוד המחייב בשאלות של מעמד אישי הבאות בפני בתי הדין.
פקונדו מורה (בספרדית: Facundo Mura; נולד ב-23 במרץ 1999 בחנרל רוקה שבארגנטינה) הוא כדורגלן ארגנטינאי המשחק בעמדת המגן הימני בקבוצת ראסינג קלוב מליגת העל הארגנטינאית.
מורה גדל במחלקות הנוער של ארחנטינוס דל נורטה ודפורטיבו רוקה, ובשנת 2013 עבר למחלקת הנוער של אסטודיאנטס לה פלאטה.
בעונת החל לשחק בקבוצה הבוגרת של המועדון במסגרת ליגת העל הארגנטינאית.
ב-13 בפברואר 2021 הושאל לאתלטיקו קולון מליגת העל הארגנטינאית עד לסוף העונה.
ב-13 בינואר 2022 חתם על חוזה לארבע שנים בראסינג קלוב מליגת העל הארגנטינאית.
מורה נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2019, וערך שלוש הופעות בטורניר.
פקונדו תומאס גַארְסֶס (בספרדית: Facundo Tomás Garcés; נולד ב-5 בספטמבר 1999) הוא כדורגלן ארגנטינאי המשחק בעמדת הבלם בריבר פלייט.
הוא שיחק פעמיים בנבחרת מלזיה, וכעת הוא מושעה מכדורגל על ידי פיפ"א בשל זיוף מסמכים אודות מוצאו המלזי.
גארסס נולד בסנטה פה שבארגנטינה, והחל לשחק כדורגל במחלקות הנוער של אל קוילה וקולון.
הוא קודם לסגל הקבוצה הבוגרת של קולון בחודש מאי 2017 לקראת משחק במסגרת ליגת העל הארגנטינאית, אך לא שותף בו.
הוא חזר לשחק בקבוצת המילואים, לפני ששב לספסל הקבוצה הבוגרת באפריל ומאי 2019 למשחקים מול חימנסיה לה פלאטה וריבר פלייט במסגרת גביע סודאמריקנה, אך שוב לא שותף.
לאחר שבעה משחקים נוספים בהם ישב על הספסל, גארסס ערך את הופעת הבכורה שלו בקבוצה הבוגרת של קולון, כשפתח בהרכב בניצחון על סנטרל קורדובה ב-4 בדצמבר 2020, במסגרת גביע הליגה המקצועית.
ב-3 באוגוסט 2024, גארסס חתם על חוזה לשלוש וחצי שנים באלאבס מהלה ליגה, חוזה שנכנס לתוקף ב-1 בינואר 2025.
גארסס, שהיה רשאי לשחק עבור ארגנטינה או מלזיה, זומן למחנה האימונים של נבחרת מלזיה לקראת משחק ידידות מול כף ורדה ומשחק מוקדמות גביע אסיה 2027 מול וייטנאם ביוני 2025.
גארסס ערך את הופעת הבכורה הבינלאומית שלו ב-10 ביוני 2025 במשחק מול וייטנאם.
גארסס נולד בארגנטינה והוא ממוצא מלזי דרך סבתו.
ב-2 ביוני 2025 הוא קיבל אזרחות מלזית.
פקונדו ניקולאס קמבסס (בספרדית: Facundo Nicolás Cambeses; נולד ב-9 באפריל 1997 בלונגצ'מפס שבארגנטינה) הוא כדורגלן ארגנטינאי המשחק בעמדת השוער בקבוצת ראסינג קלוב מליגת העל הארגנטינאית ובנבחרת ארגנטינה.
קמבסס גדל במחלקת הנוער של באנפילד, ובשנת 2016 התקדם לקבוצה הבוגרת של המועדון.
בשנת 2019 החל לשחק בקבוצה במסגרת ליגת העל הארגנטינאית.
בין השנים 2020–2021 הושאל להורקאן מליגת העל הארגנטינאית, במדיה ערך 13 הופעות ליגה, ולאחר תקופת ההשאלה חזר לבאנפילד.
בסך הכל ערך 74 הופעות ליגה במדי באנפילד.
ב-9 בינואר 2024 חתם בראסינג קלוב מליגת העל הארגנטינאית, ובעונת זכה עם המועדון בגביע סודאמריקנה.
ב-14 באוקטובר 2025 ערך קמבסס את הופעת הבכורה שלו בנבחרת ארגנטינה, בניצחון 0–6 על נבחרת פוארטו ריקו במשחק ידידות.
פְּקַחְיָה בֶן מְנַחֵם הוא דמות מקראית, מלך ישראל.
לפי הכרונולוגיה המסורתית מלך על ממלכת ישראל בשנים 737 עד 735 לפני הספירה.
בסוף ימיו של מנחם בן גדי החלה נפילת ממלכת ישראל כאשר הוא העלה מס לתגלת פלאסר השלישי.
בנו פקחיה עלה למלוך אחריו, ונרצח כעבור זמן קצר על ידי שלישו, פקח בן רמליהו:
בהוראת השם פקחיה, תפילה לאל שיפקח את עיני הרך הנולד.
פֶּקַח בֶּן רְמַלְיָהוּ היה מלך ישראל ולפי הכרונולוגיה המסורתית מלך על ממלכת ישראל בשנים 735 עד 732 לפנה"ס.
פקח הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות.
פקח בן רמליהו ובריתו עם רצין מלך ארם-דמשק
הנתונים הכרונולוגיים במקרא על תקופת מלכותו של פקח, מוסרים שהוא מלך 20 שנה: .
אולם ביקורת הנתונים מעלה שאין הם מדויקים, ולכל היותר מלך פקח כ-4–5 שנים: פקח צריך היה לעלות לכס סמוך לשנת 734 לפנה"ס, סמוך למסעו הראשון של תגלת פלאסר השלישי לארץ ישראל (734), והוא סולק מהכס לא יאוחר מ-732 לפנה"ס.
בדמשק שלט באותה העת רצין מלך ארם-דמשק, שהשתייך לשושלת חזאל.
דמשק, שנפגעה קשות בימי ירבעם השני, התאוששה לזמן קצר בימי רצין לאחר מות ירבעם ב' (או בסוף ימיו) בעקבות המשבר שעבר על ממלכת ישראל.
רצין נזכר ברשימת משלמי המס לאשור, ונראה שלא השתתף במסגרת הקואליציה נגד אשור, אלא העדיף בדומה למנחם מלך ישראל לשלם מס.
אין לדעת באיזו מידה הייתה כבר אז הבנה משותפת בין רצין לבין מנחם, וגם לא בין רצין לפקח.
אך ברור הוא שלשתי הממלכות היה אינטרס לבלום את עוצמתה של יהודה ולרכוש מידיה שנית את השטחים שכבשה בעבר הירדן (עד בני עמון) ובצפון אפרים.
לפי המקרא פעלו רצין ופקח בעצה אחת.
לחצם של רצין ופקח החל ככל הנראה כבר בימי עוצרותו של יותם תחת שלטון עוזיהו:
פרשת המצור על ירושלים סתומה.
לפי ספר מלכים נראה שרצין ופקח שיתפו פעולה נגד יהודה, ודחקו את אחז להתגוננות בירושלים, אך לא הצליחו להכניעה.
אי-יכולת הצרים ללכוד את ירושלים עולה במפורש גם מדברי ישעיהו:
דבר זה עולה גם מהתאור בדברי-הימים, אלא ששם ישנם פרטים נוספים אודות המכה הגדולה שהוכה אחז:
בהמשך מספר הכתוב על עודד הנביא, שיצא ועורר את ישראל להחזיר את השבויים, ושדבריו זעזעו כמה מן הישראלים והללו הביאו להחזרת השבויים:
פרטים נוספים מספר ישעיהו בנבואותיו
מהפסוק האחרון עולה שרצין ופקח תכננו להמליך על ירושלים מלך מטעמם – את בן-טבאל.
תגלת פלאסר השלישי עלה באותה עת על ארם וישראל, וקשה לוודא האם בקשת אחז ממלך אשור היא זו שהניעה אותו לצאת נגד דמשק בשנת 733, או שבלאו-הכי התכוון לחזור לאזור זה ולשבור סופית את כוחה של דמשק מתוך מטרה לחזק את שליטתו בסוריה.
סביר יותר שבקשת אחז לכל היותר החישה את תגובת מלך אשור, ואילו טיב פעולותיו נגד דמשק וישראל – שכללו ביטול עצמאותה של דמשק ושל חלק מישראל (הגליל) וסיפוחם כפחוות לאשור – מלמדת שדמשק וישראל, שקודם נכנעו לו ושלמו לו מס, חזרו וחטאו נגדו (אם כי חטא זה לא פורש במקורות).
מסתבר ששליטי האזור לא ייחסו חשיבות רבה לתוצאות המדיניות של המסע הקודם של תגלת פלאסר בשנת 734, אולי מחמת חוסר הערכה נכונה את התמורה שחלה במדיניותו של תיגלת-פלאסר בהשוואה לקודמיו, והניחו בטעות כי גם הפעם, כבעבר, יסתפק מלך אשור בתשלום מס (חד פעמי) ושאין לראות בכניעה הזמנית כניעה לטווח ארוך.
כתוצאה מכך הפרו רוב השליטים של האזור את שבועתם לתגלת פלאסר ברגע שצבאו התרחק מהאזור.
כך או כך, ב-733 חזר תגלת פלאסר לאזור כאשר עיקר המאמץ הופנה כלפי ארם-דמשק.
המלחמה נגד דמשק הסתיימה ב-732 עם כיבושה המוחלט, ביטול עצמאותה והפיכתה לפחווה אשורית.
מתבליט אשורי שבו מתוארת המלחמה על עשתרות אשר בבשן, ומכתובת של תגלת פלאסר מכלח ניתן ללמוד כי המסע והארגון-מחדש שבא בעקבותיו הגיעו עד קצה גבולה הדרומי של ממלכת ארם-דמשק ("ארץ חזאל"), שהשתרעה בתקופה זו עד העיר (רמות?) גלעד.
מספר המוגלים מן הגליל, לפי מקורות אשוריים היו 13,520. חומרתם של אירועים אלו המחישו כישלון המדיניות האנטי-אשורית שנקט בה פקח, והוא נרצח והודח מכסאו על ידי הושע בן אלה, שמלך אחריו.
זאת, על פי המקורות האשוריים, בעידוד או אף במצוות תגלת פלאסר האשורי.
מהטקסט האשורי עולה שמלך אשור אישר (או אף יזם) את החלפתו של פקח בהושע, והוא לא כבש את שומרון עצמה משום שנכנעה לו ושילמה מס.
במקורות האשוריים אין אזכור מפורש לכך שהגליל נקרע מישראל והפך לפחווה אשורית.
פקוריים (שם מדעי: Pecora) היא קבוצה בתת-סדרת מעלי גירה, הכוללת מספר משפחות מכפילי פרסה.
מעלי הגירה היחידים שלא נמצאים בקבוצת הפקוריים הם האיילוניים, שהם חסרי קרניים ובטנם בעלת ארבעה החללים מפותחת פחות מזו של הפקוריים.
ראשוני מינים אלה התפתחו בסוף האאוקן והם היו קטנים ושוכני יערות אך לאורך השנים הותאמו לחיים במישורי ערבות עשב וסוואנות בהם הם למדו לרוץ במהירות כדי להימלט.
הם בעלי 4 מדורים בקיבתם, מה שעוזר להם לעכל עשבים וצמחייה קשיחה יחסית.
המשפחות הקיימות הנמצאות בקבוצה זו הן:
אנטילוקפריים (Antilocapridae) - בה מין אחד: אנטילוקפרה אמריקנית
פקטה סונט סרוונדה או "חוזים יש לקיים" הוא כלל בסיסי במשפט המקובל ובמשפט הקונטיננטלי, וכן במשפט הבינלאומי הפומבי והפרטי.
המשמעות המקובלת של הכלל היא במשפט הפרטי בדיני חוזים.
בתי המשפט אוכפים את הכלל הבסיסי כי חוזה יש לקיים, וכי אי-קיום של החוזה מהווה הפרה של החוזה.
במסגרת הכלל על הצדדים להתנהג בתום לב ובדרך מקובלת ולקיים את החוזה.
אי קיום החוזה עשוי לזכות בסעדים במסגרת החוק, גם אם לא נגרם נזק לצד השני.
עצם ההפרה יש בה כדי לגרום נזק לפרט ולחברה, כי היא פוגעת בתפיסת החוזה ככלי יעיל להתקשרות בין אנשים ובעסקים.
על כן יכול בית המשפט לכפות אכיפת החוזה ואף סעדים אחרים, כגון פיצויים.
המשפט הישראלי דחה את תורת ההפרה היעילה המקובלת בארצות הברית, וקבע, במסגרת כלל זה, כי יש לקיים את החוזה, או לשלם פיצויי הסתמכות בגין ההפרה, בנוסף לנזק שנגרם בפועל.
עם זאת, ניתוח אמפירי של איל זמיר הראה כי בפועל משך הזמן עד לקבלת פסק דין הביא להפיכת תרופת האכיפה ללא רלוונטית, ובפועל נפסקים לניפר פיצויים בלבד.
אמנת האמנות משנת 1969 קובעת, בהתבסס על כלל זה, כי כל אמנה בינלאומית צריכה להיות מקוימת על ידי הצדדים בתום לב.
פקורינו רומאנו (מילולית:  'גבינת כבשים מרומא') היא גבינה איטלקית קשה ומלוחה העשויה מחלב כבשים, המשמשת לעיתים קרובות לגרידה מעל פסטה או מנות אחרות מהמטבח האיטלקי.
פירוש השם פקורינו הוא באיטלקית 'כבש' או 'של כבשים'.
ישנן גם גבינות בשם פקורינו טוסקאנו (Pecorino Toscano באיטלקית) ופקורינו סארדו (Pecorino Sardo באיטלקית) אשר טעמן פחות מלוח.
השימוש בפקורינו רומאנו הוא לרוב על ידי גירור ובעיקר במנות פסטה לרבות קרבונרה.
בשתי האחרות משתמשים בעיקר בכריכים.
למרות שמקורן של מגוון הגבינות האלו במחוז לאציו, רוב הייצור שלהן עבר לאי סרדיניה בפועל.
פקורינו רומאנו הוא מוצר איטלקי עם שם מוכר ומוגן (PDO) על ידי חוקי האיחוד האירופי .
פקורינו רומאנו הייתה מרכיב עיקרי בתזונת לגיונרים של רומא העתיקה .
כיום היא עדיין מיוצרת לפי המתכון המקורי והיא אחת הגבינות הוותיקות באיטליה.
באופן מסורתי, באחד במאי, משפחות רומיות אוכלות פקורינו עם פול טרי במהלך טיול באזור הכפרי סביב רומא.
השימוש בגבינה נפוץ בעיקר במרכז ודרום איטליה.
מגוון גבינות של מה שעשוי להיחשב לצורה הקדומה ביותר של הפקורינו רומאנו של ימינו נוצר לראשונה באזור הכפרי סביב רומא.
שיטות הייצור שלהן מתוארות על ידי סופרים רומאיים כמו מרקוס טרנטיוס וארו ופליניוס הזקן לפני כ-2,000 שנה.
חיי המדף הארוכים שלה הובילו לכך שהיא שימשה להזנת הלגיונות הרומיים.
מנה יומית של כ-27 גרם (1 אונקיה רומית) הוקצתה ללגיונרים בנוסף ללחם ומרק השעועית פארו.
הגבינה נחשבה ממריצה אחר והייתה מזון עתיר אנרגיה וקל לעיכול.
היא יוצרה רק באזור המקיף את רומא (לאציו) עד סוף המאה ה-19. בשנת 1884 אסרה מועצת העיר הרומית להמליח את הגבינה בחנויות המכולת ברומא, אך הדבר לא מנע את הקמתם של בתי המלחה להכנת גבינות בפאתי רומא או במקומות אחרים במחוז לציו.
הלחץ להזיז את הייצור מלאציו נגרם למעשה מגידול רב בביקוש לגבינה, אשר עדרי הכבשים של לאציו לא הצליחו לספק.
זה הוביל כמה יצרנים להרחיב את הייצור שלהם בסרדיניה.
סרדיניה, חוותה צמצום חמור של כיסוי היער שלה כתוצאה ישירה מפעילות אנושית, וסיפקה ליזמים הרומאים סוג אדמה שהיה אידיאלי לקידום חקלאות חד-תרבותית .
הגבינה מופקת אך ורק מחלב כבשים שגודלו במישורי לאציו וסרדיניה.
כיום, רוב הגבינה מיוצרת באי, במיוחד במחוז מקומר.
פקורינו רומאנו חייבת להיות מיוצרת עם אנזים הגבנה מבעלי חיים שגדלו באותו אזור ייצור, ולכן אינו מתאים לצמחונים.
פקורינו רומאנו משמש לעיתים קרובות על מנות פסטה, כמו גם פרמזן.
טעמו הייחודי הוביל לכך שהוא מועדף ומרכיב עיקרי בכמה מנות פסטה איטלקיות כמו בוקטיני ברוטב אמטריצ'אנה, ספגטי אלה קרבונרה, וקאצ'ו א פפה.
חריפות הגבינה מושפעת מתקופת ההבשלה שלה, שנעה בין חמישה חודשים לגבינה שולחנית לשמונה חודשים או יותר לגבינה מגוררת.
רוב גבינות הפקורינו מסווגות כגרנה והן גרגיריות, קשות ובעלות טעם חד.
פקורינו רומאנו מגורדת היא מרכיב בהכנת פיצה בסגנון ניו-הייבן.
פקועה דו-נבגית (שם מדעי: Agaricus bisporus) מוכרת כשמפיניון, פורטובלו או פורטובלה, היא מין של פטריית בסיסה אכילה.
הפטרייה גדלה באופן טבעי באירופה וצפון אמריקה, מגודלת באופן מסחרי במעל 70 מדינות, והיא אחת הפטריות הנצרכות ביותר בעולם.
הפקועה נדירה במקצת בישראל והיא גדלה בתקופת החורף (נובמבר עד מרץ).
הפטריות מהוות מקור מצוין למינרלים וויטמינים רבים זאת בעודן דלות קלוריות ומלאות מים.
ב-100 גרם פטריות שמפניון טריות לבנות ניתן למצוא ויטמינים מקבוצת B – ריבופלאבין, ניאצין וחומצה פנטוטנית (בסך של כ-19% מהצריכה היומית המומלצת).
כשהיא גדלה בר, כובע הפטרייה חום-אפור חיוור, ובעל קשקשים רחבים ושטוחים, הכהים מן הרקע ואשר פונים לכיוון חוץ הכובע.
תחילה הכובע כדורי והופך שטוח יותר עם הבשלת הפטרייה.
קוטר הכובע הסופי כ-5-10 ס"מ.
אורך הרגל עד 6 ס"מ ועליה טבעת.
החלק הפנימי של הפטרייה לבן ומרקמו בשרי ביחס לפטריות אחרות.
הפטרייה גדלה בשדות ובכרי דשא אחרי גשמים החל מהאביב ועד הסתיו.
במשקים מודרניים גידול הפטריה אינו דורש קרקע ומים.
לצורך גידול הפטריות מקימים מבנים מיוחדים בהם הפטריות מגודלות במשטחי קומפוסט בכמה קומות.
למבנים יחידות בקרה השומרות על התנאים האופטימליים לגידול – לחות, אוורור וטמפרטורה.
למרות מספרם המועט של המגדלים בישראל (בין 15 ל-20) כושר הייצור גדול משמעותית הודות לשיטות הגידול המתקדמות הנהוגות כיום במשק.
פקח העמסה הוא איש צוות אוויר במטוס תובלה כבדה האחראי על תא המטען ומשימותיו.
פקח העמסה אחראי על ביצוע ופיקוד משימות תא המטען בטיסות ייעודיות, על הקרקע ובאוויר (כגון הטסת כוחות, כלי רכב, הצנחת מטענים ולוחמים).
אחריות הפקח מתחילה בתכנון העמסת המטען למטוס, כך שינוצל חלל תא המטען במלואו וישמרו מרכז הכובד המתוכנן של המטוס והאיזון הדרוש למטוס לצורך טיסה יציבה, תוך התייחסות לשינויים שעלולים להתרחש באוויר.
בנוסף אחראי הפקח על העמסת המטען למטוס, בעזרת סדרה של כלים כבדים (מלגזות, טרקטורים ועוד), ואבטחתו לטיסה על מנת למנוע נזקים לציוד, לנוסעים ולמטוס בזמן הטיסה, כל זאת תוך התחשבות בכוחות ה-G הפועלים בזמן טיסה בתמרונים שונים של המטוס.
במהלך הטיסה ועל הקרקע, אחראי הפקח על תפעול מצבי חירום שונים במטוס יחד עם שאר הצוות, בדגש על חירומים המתרחשים בתא המטען (אש, עשן, תקלות שונות).
פקחי העמסה בחיל האוויר הישראלי משרתים כסדירים בטייסות התובלה 103 ו-131 ביחידה 757 ובטייסת 120 המוצבות בבסיס נבטים, במטוסי קרנף, שמשון וראם.
הם מוגדרים כלוחמי חוד בצה"ל.
במטוסי הקרנף והשמשון פקחי העמסה מהווים צוות טיסה הכרחי.
במטוס הראם פקחי העמסה טסים כצוות במשימות הטסת מטען ונוסעים.
קורס פקחי העמסה מתקיים בבית הספר לפקחי העמסה המהווה חלק מיחידה 757. כל קורס מונה כ-6 חניכים שמחולקים לשתי מגמות, שמשון וקרנף.
כלל פקחי ההעמסה הם פרחי טיס שהודחו מקורס הטיס בשלבי המכין והבסיסי לאחר 10 או 15 טיסות (צ'ק 10 ו-15) וטירונות.
המועמדים מגיעים ליחידה ועוברים סדרת ראיונות שלאחריה נבחרים חניכי הקורס.
מסלול ההכשרה מאתגר במיוחד וכולל בתוכו קורסים ייחודיים ונגיעה הן בעולם האווירי והן בעולם הקרקעי.
הקורס שאורך כשנה מחולק לשלושה חלקים עיקריים:
השלב הקרקעי - בשלב זה החניכים עוברים לימודים קרקעיים (למ"ק) ובמקביל מתמקצעים בהעמסה למטוסים.
בנוסף בשלב זה החניכים עוברים הכשרה כלוחמים הכוללת מילוט ימי ויבשתי, קורס צניחה, ניווטים, מסעות ועוד.
בסוף השלב החניכים מתחילים לטוס בטייסות ולומדים את יסודות הטיסה.
קורס קצינים - בשלב זה החניכים מבצעים הכשרה לקצונה בבה"ד 1. בסיום קורס הקצינים החניכים מקבלים סיכת מ"מ.
השלב האווירי - שלב זה מתמקד בעיקרו ברכישת מיומנות הטיסה וההעמסה ובהסמכה למשימות שונות (הטסת כוחות, לוחמים וציוד).
במקביל החניכים עוברים השלמה חיילית בבית הספר לקצינים של חיל האוויר וביחידה 757.
הקורס נחתם בטקס הנערך בבית הספר לקצינים של חיל האוויר בו מקבלים החניכים את דרגות הסג"ם.
כיומיים לאחר מכן מקבלים החניכים את כנפי הפקח בטקס הנערך ביחידה.
בסיום הקורס החניכים מחולקים לטייסות ומתחילים את הכשרתם המבצעית.
לאחר סיום הקורס פקחי העמסה מצטרפים כקצינים לוחמים מן המניין לטייסות המבצעיות (103 ו-131) לצד הטייסים, הנווטים והמכוננים שסיימו קורס טיס.
לאחר כשנה וחצי בתפקיד עוברים הפקחים לשירות הצ"ח ביחידה 757 או במטה המבצעי של חיל האוויר.
סיכת פקח העמסה בחיל האוויר
הסמל המרכזי בסיכת כנפיים הוא סימון מרכז מסה אשר מרמז למהות המקצוע של פקח העמסה.
סיכת הפקח עברה מספר שינויים עד שהתייצבה על הסיכה הקיימת כיום.
בתורת היחסות הפרטית, פקטור לורנץ או מקדם לורנץ (; נקרא גם פקטור גמא) הוא מקדם המופיע בהקשרים רבים ביחסות פרטית, ויש לו חשיבות רבה בטרנספורמציית לורנץ.
פקטור לורנץ קרוי על שם הפיזיקאי ההולנדי הנדריק לורנץ.
פקטור לורנץ נתון על ידי הביטוי הבא:
כאשר היא המהירות, מהירות האור ו־.
במכניקה הקלאסית התנע מוגדר על ידי .בתורת היחסות התנע מוגדר על ידי הביטוי כאשר היא מהירות האור בריק, ו- היא מסת המנוחה של הגוף.
כאשר המהירות קטנה מאוד בהשוואה למהירות האור (), המכנה ישאף ל-1 ומביטוי זה יתקבל התנע הקלאסי המוכר.
במינוח מדויק יותר ניתן להגדיר את התנע הקלאסי כקירוב מסדר ראשון באמצעות טור טיילור של התנע היחסותי.
בנוסחה לאנרגיה של חלקיק, , כאשר היא מהירותו של החלקיק.
בטרנספורמצית לורנץ הפשוטה, , כאשר היא המהירות היחסית בין שתי מערכות הייחוס.
בנוסחה להתארכות הזמן , כאשר היא מהירותו של החלקיק.
פַקּוּעַה הוא כפר ערבי, בצפון השומרון, בנפת ג'נין, כשבעה ק"מ מהעיר ג'נין, על הר ברקן ברכס הגלבוע בגובה של כ- 420 מטר מעל פני הים, בסמיכות לגדר ההפרדה.
ישנן כמה סברות לגבי מקור השם:
על שם ח'רבת פקוּעִית , שנמצאת כק"מ מצפון לכפר ובה שרידים מתקופות עתיקות.
הכפר קרוי על שם פטריית אוזנית הכלך הגדלה על הר ברקן.
הר הגלבוע כולו קרוי בערבית ג'בל פקועה, על שם הפטרייה ועל שם הכפר.
גם במפת הקרן לחקר ארץ ישראל משנת 1882 נקרא הר הגלבוע בשם "ג'בל פקועה".
הערה: אירוס הגלבוע נקרא בערבית: סוּסָן פָקוּעָה (سوسن فقوعة).
קרבת היישוב למעיינות בעמק בית שאן שממזרח לכפר.
הכפר יושב על חורבה עתיקה וחרסים ושברי אבנים נמצאים במקומות שונים בכפר.
בשנת 1838 צוין הכפר כאחד מהכפרים בנפת ג'נין.
בשנת 1870 ביקר בכפר ויקטור גוארין וכתב ששם הכפר זהה לשם רכס ההרים שלידו.
עוד ציין כי בכפר יש כ-400 תושבים, עם בתי אבן, בורות מים חצובים בסלע, וחקלאות
ב-1882, ה-PEF's Survey of Western Palestine תיאר את הכפר כ"כפר גדול על ראש שלוחה...
במהלך מלחמת השחרור היו בכפר יחידות של צבאות סוריה ועיראק.
עד מלחמת ששת הימים הייתה מוצבת בכפר יחידה של משמר הגבול הירדני.
לא ניתן לקבל מידע מדויק אודות נתוני השטח של הכפר, שכן התושבים כוללים בהם את האדמות שבתוך הכפר הירוק
הכפר ניזון ממי שתייה שמגיעים במכליות מהכפר הסמוך דיר ע'זאלה.
מים לחקלאות מסופקים מבארות ובורות מים.
פקטור VII הוא אחד מהמרכיבים העיקריים בתהליך הקרישה.
זהו אנזים ממשפחת הסרין פרוטאזות.
תפקידו העיקרי הוא להתחיל את תהליך הקרישה ביחד עם הגורם הרקמתי .
פקטור VII מקיים אינטראקציה עם גורם רקמה וקולטן חלבון C אנדותל.
הגורם הרקמתי נמצא בכלי הדם, ואינו חשוף באופן נורמלי בזרם הדם.
במקרה שכלי הדם נפגע, נחשף הגורם הרקמתי, ופקטור VII נצמד אליו והופך לפקטור פעיל הקרוי VIIa.
הפיכתו לפקטור VIIa מתבצעת על ידי פעולתם של פרוטאזות שונות, כגון טרומבין, פקטור Xa, פקטור IXa, פקטור XIIa או הקומפלקס XII-TF עצמו.
.לאחר הפיכתו לפעיל, יכול פקטור VIIa לקשור יון סידן .
בקריסטלוגרפיה ניתן לראות שהקישור גורם ליצירת בליטות בדמות "אצבעות" מהמולקולה, שננעצות בממברנה הפוספוליפידית של הטסיות.
הקומפלקס VII-TF מאקטב בעיקר את פקטור X ופקטור IX.
לפקטור VII זמן מחצית החיים של 6 שעות.
הפעילות של פקטור VII מעוכבת על ידי הפקטור הרקמתי (TFPI), המשוחרר באופן כמעט מידי לאחר התחלת תהליך הקרישה.
פקטור VII המיוצר על ידיד הכבד, תלוי בנוכחות של וויטמין K הנדרש לתהליך הסינתזה שלו.
פעולת הגורם מעוכבת על ידי מעכב רקמות גורם מסלול (TFPI), המשתחרר כמעט מיד לאחר התחלת הקרישה.
שימוש בוורפרין או נוגדי קרישה דומים מפחית את הסינתזה הכבדית של FVII מתן נוגדי קרישה כגון קומדין יפחיתו את פעילותושל פקטור VII.
מחסור בפקטור VII נדיר ומועבר בתורשה רצסיבית; המחלה דמוית המופיליה.
והטיפול בה הוא באמצעות מתן פקטור VII רקומביננטי (NovoSeven).
תרופה זו בעלת שימוש במקרים של דימום בלתי ניתן לשליטה אצל חולי המופיליה החסרים פקטור VIII או פקטור IX או במקרים של שטפי דם בלתי ניתנים לשליטה, אולם כרוך בתופעות לוואי כגון פקקת ורידים עמוקים , תסחיף ריאתי או אוטם שריר הלב.
עם זאת, מחקרים בבעלי חיים לא הראו סיבוכים כפי שנראו בבני אדם, למעשה המחקרים מצביעים על פרוגנוזה טובה יותר.
במסגרות הצבאיות הוא משמש כאמצעי התערבות בסיבוכים הקשורים לדימומים הקשורים לקרישה תוך-וסקולרית מפושטת הנגרמים על ידי טראומה חודרת.
בעת האחרונה, קיימים מחקרים במטרה לבצע ריפוי גנטי.
המחקרים מבוצעים בכלבים הנושאים מוטציות הגורמות לפגיעה בפקטור VII.
גורם אנושי רקומביננטי של פקטור VII בטיפולים למקרים של דימום תוך- מוחי לא הראה תועלת ואינו מומלץ בשלב זה
פקטור VII חולק מבנה משותפ עם הפקטורים IX ו-X.
הגן של פקטור VII ממוקם על כרומוזום 13 (13q34).
פקטור X (10), הידוע גם באפונים פקטור סטיוארט-פראוור (Stuart-Prower factor) או בשם תרומבוקינאז, הוא אנזים המשתתף בתהליך קרישת דם, השייך למשפחת סרין אנדופפטידאז.
פקטור X מסונתז בכבד ותלוי בוויטמין K לצורך היווצרותו.
זמן מחצית החיים שלו נעה בין 40–45 שעות.
פקטור X הופך לפקטור הפעיל Xa על ידי פקטור IX (יחד עם קו-פקטור VIII) או על ידי פקטור VII (יחד עם הקו-פקטור tissue factor), ולכן הוא הפקטור הראשון במסלול הסופי המשותף (final common pathway) של חלבוני הקרישה.
הפקטור הפעיל Xa הופך פרותרומבין לטרומבין יחד עם קו-פקטור V.
אנטיטרומבין וכן protein Z inhibitor (PZI) גורמים לאינהיביציה (עיכוב) של פקטור זה.
מחסור בפקטור X הוא תופעה נדירה (בערך שני מקרים למיליון לידות), שהתופעות הקליניות המאפיינות אותה הן דימומים מהאף, דימום מפרקי וכן דימום במערכת העיכול.
בנוסף לכך, יש מחלות מסוימות שבהן עשויות להיות רמות נמוכות של פקטור X, כגון עמילואידוזיס, וזאת כתוצאה מספיגה מוגברת שלו לתוך סיביות העמילואיד.
בנוסף, מחסור בוויטמין K או טיפול בקומדין יביאו להיווצרות פקטור X שאינו פעיל.
פקטור IX (9) הוא אנזים המהווה חלק מתהליך קרישת הדם, ושייך למשפחת סרין פרוטאזות של מערכת הקרישה.
מחסור בפקטור זה יגרום להמופיליה מסוג B; עובדה זו התגלתה לאחר שסטפן כריסטמס, ילד חולה במחלת ההמופיליה, אובחן בשנת 1952 כסובל ממחסור בפקטור זה (ולכן פקטור זה מכונה גם "פקטור כריסטמס").
באופן כללי, פקטור IX אינו אקטיבי, וכדי להפוך לפקטור אקטיבי – כלומר לפקטור IXa – עליו לעבור אקטיבציה על ידי פקטור XIa, או פקטור VIIa.
לאחר שהוא הופך לפקטור IXa, ובנוכחות של יוני סידן, פוספוליפידים ופקטור VIII, הוא עושה הידרוליזה לקשר ארגינין-איזולאוצין בפקטור X, והופך את פקטור X לאקטיבי (פקטור Xa).
פקטור IX מיוצר בכבד כזימוגן בעל שרשרת אחת.
זמן מחצית החיים שלו הוא בין 18–24 שעות.
הוא תלוי בוויטמין K לצורך היווצרותו.
אנטיטרומבין גורם לאינהיביציה (עיכוב) של פקטור זה.
פקטור VIII (בקיצור: FVIII) הוא גורם קרישה ההכרחי בתהליך קרישת דם; זהו חלבון מורכב הידוע גם כ-Anti-hemophilic factor ('הגורם המונע המופיליה').
באדם, הוא מקודד על ידי הגן F8. פגמים בגן זה יגרמו למחלת ההמופיליה מסוג A- מחלה רצסיבית בתאחיזה לכרומוזום X.
פקטור VIII הוא קו-פקטור לפקטור IXa, אשר יחד עם יון סידן ופוספוליפידים יוצר קומפלקס ההופך את פקטור X לצורתו הפעילה – פקטור Xa.
פקטור VIII הוא גליקופרוטאין המיוצר ומשוחרר לזרם הדם על ידי האנדותל.
במחזור הדם, פקטור זה קשור בעיקר לפקטור פון וילברנד ויחדיו הם יוצרים מבנה יציב ולא-פעיל.
הפעלה (אקטיבציה) על ידי טרומבין גורמת לניתוק-הקישור (דיסוציאציה), ופקטור VIII עוזב את הקומפלקס האמור ומשמש כקו-פקטור לפקטור IXa, כדי לגרום להפעלה של פקטור X.
(בהמשך, פקטור X יחד עם פקטור Va יגרמו ליצירתו של טרומבין נוסף, אשר הופך פיברינוגן לפיברין וליצירת קריש דם.)
פקטור VIII מיוצר בתאי אנדותל של הסינוסואידים בכבד ובאנדותל בחלקי גוף רבים, כולל הכליות.
הוא אינו מיוצר במידה משמעותית בהפטוציטים (תאי הכבד) ולכן רמתו אינה מושפעת או אף עולה במחלות כבד.
פקטוליט הוא מינרל אינוסיליקטי (סיליקט במבנה בצורת שרשרת) של נתרן, סידן והידרוקסיד, השייך לקבוצת הפירוקסנואידים.
נוסחת המבנה הכימי של הפקטוליט היא (NaCa2Si3O8(OH.
המינרל יוצר תמיסה מוצקה עם המינרל סרדניט ((Na(Mn++Ca)2Si3O8(OH).
הפקטוליט מתגבש במערכת הטריקלינית, חבורת סימטריות נקודתית "טריקלינית רגילה" (או גם טריקלינית-פינקואידית) () וחבורת סימטריות מרחבית "".
ככל מינרל אינוסילקטי בנוי הפקטוליט משרשרת של ארבעונים של סיליקה.
יש לפקטוליט פולימורף (או מדויק יותר, פוליטייפ) מונוקליני טבעי נדיר שקיבל תחילה את הכינוי "פאראפקטוליט", במקביל לכינוי שקיבל פולימורף דומה של וולאסטוניט, אבל בעקבות המלצות ה-IMA ב-1962 לגבי הוולאסטוניט, שונה גם שם הפולימורף של הפקטוליט ל"פקטוליט-M2abc".
המינרל מופיע בדרך כלל כמקבצים סיביים, עמודיים או מחטיים הקורנים ממרכז משותף באורך עד 15 ס"מ או כמסה דמוית אשכול ענבים או חסרת צורה.
גבישים בודדים נדירים מאוד, צורתם פריזמה מוארכת.
קיימת במינרל תופעת גבישים תאומים מהסוג "תאומי מגע".
לפקטוליט יש פצילות מושלמת בשני כיוונים שהזווית ביניהם קרובה לישרה, עקב כך נשבר המינרל לשבבים לבנים חדים.
שבבים אלו דמוי מחטים הם נוקשים וחדים מאוד וטיפול בלתי זהיר במינרל עלול לגרום לחדירתם מתחת לעור.
מהרגע שחדרו מתחת לעור הם בלתי נראים, וכיוון שהם נוטים להישבר קשה מאוד להסירם והם גורמים לכאבים עזים.
לכן מומלץ לשטוף ידיים בזרם חזק לאחר המגע במינרל מבלי לשפשפם.
הקשיות של המינרל נמוכה-בינונית, 5-4.5 בסולם מוס, ומשקלו הסגולי הממוצע 2.84 גרם לסמ"ק.
מקדמי השבירה של הפקטוליט הם: nα=1.594-1.610, nβ=1.603-1.614 ו-nγ=1.631-1.642. השקיפות של גבישי הפקטוליט נעה משקיפות מלאה דרך שקיפות למחצה ועד אטומה, צבעם בדרך לבן או חסר צבע, צהבהב, אפור ואף כחול חיוור עד כחול בהיר בסוג לרימר.
בשקף מנוסר הפקטוליט חסר צבע.
בחשיפה ממושכת לאוויר נוטה המינרל לקבל גוון חום עד שחור בשל חמצון.
הברק של הפקטוליט הוא זגוגי עד משיי.
הנפיצה של המינרל נעה בין חלשה לחזקה מאוד.
בקרינת על סגול בגלים קצרים הוא פולט קרינה בגוון ורוד, ובגלים ארוכים הוא פולט קרינה בגוון צהוב או כתום-ורוד.
הפקטוליט ניחן בתכונת הטריבולומנסציה (פליטת אור כשהמינרל נשבר).
המינרל נתגלה לראשונה ב-1828 בהר באלדו (Baldo) בנפת טרנטו שבמחוז טרנטינו - אלטו אדיג'ה שבאיטליה.
מקור השם מיוונית "פקטוס" שפרושו "מהודק היטב" בהתייחס למבנהו.
הפולימורף הטבעי "פקטוליט-M2abc" נתגלה במכרה ראושרמלה (Rauschermühle) בסמוך לכפר נידרקירכן (Niederkirchen) במדינת ריינלנד-פפאלץ שבגרמניה, וקיבל את שמו הנוכחי ב-1978.
השימוש העיקרי בפקטוליט הוא כמינרל פופולרי לאספנים בשל הצורות המעניינות בהם הוא מופיע ככדורים או כסיבים מוארכים הקורנים ממרכז משותף, אם כי נדרשת זהירות יתר במגע עם דגימות אלו בשל הנטייה של המינרל להתפצל לשבבים לבנים חדים.
סוג מיוחד ונדיר של פקטוליט שיש לו גוון כחול בהיר המכונה "לרימר" (או גם לורימר) משמש כאבן חן יקרה.
הלרימר (או גם לורימר) הוא סוג נדיר של פקטוליט או סלע המורכב בעיקר מהמינרל פקטוליט, המצוי אך ורק ברפובליקה הדומיניקנית שבאיים הקריביים.
צבעו נע מלבן, כחול בהיר, כחול-ירקרק ועד לכחול עמוק.
הגוון שצבעו כחול עמוק ידוע כ"כחול געשי".
למרות שהמינרל פקטוליט הוא מינרל נפוץ , באף מקום פרט לאתר הבודד ברפובליקה הדומיניקנית הוא אינו מופיע בגוון כחול.
הגוון הכחול הוא תוצאה של יוני קובלט המחליפים את יוני הסידן.
ב-22 בנובמבר 1916 ביקש האב מיגל דומינגו פוארטס לורן (Miguel Domingo Fuertes Loren), הכומר של קהילת באראהונה (Barahona), רשות ממשרד המכרות של הרפובליקה הדומיניקנית להקים מכרה שתפקידו לחקור ולנצל סלע כחול מסוים שגילה.
כיון שאיש לא ידע על מה מדבר הכומר, הבקשה נעלמה בנבכי הבירוקרטיה וגילוי האבן הכחולה נדחה.
היה זה רק ב-1974, כאשר ניצוץ כחול על החוף למרגלות רכס הרי באהורוקו (Bahoruco) לכד את תשומת לבם של נורמן רילינג (Norman Rilling), אמריקני מתנדב מחיל השלום ומקומי בשם מיגל מנדס (Miguel Méndez) והם התכופפו לבחון את מקורו על מנת "לגלות מחדש" את הלרימר.
המקומיים שהאמינו שהאבן הגיעה מהים כינו את אבן החן "אבן כחולה".
מיגל מנדס החליט לכנות את האבן על ידי תחילת שמה של בתו (לריסה) והמילה בספרדית לים (mar) וטבע את המונח "לרימר".
במהרה התברר כי האבנים שנתגלו בחוף הוא תוצאה של סחף והאבנים נשטפו לחוף על ידי הנהר באהורוקו.
חיפוש במעלה הנהר גילה את המקור האמיתי של האבנים, מחשוף סלעי בשם "לוס צ'ופדרוס" (Los Chupaderos), האתר היחיד בעולם, נכון ל-2009, בו יש לרימר.
"לוס צ'ופדרוס" – הוא מחשוף סלעי, כעשרה קילומטרים דרומית מערבית לעיר באראהונה, באזור הדרומי מערבי של הרפובליקה הדומיניקנית.
צלע ההר מנוקב כיום בכ-2,000 פירים אנכיים.
ההר מוקף ביערות ופסולת מכרות בגוון כחול.
סלעים געשיים, אנדזיט ובזלת שנוצרו בתקופת המיוקן התפרצו בתוך סלעי הגיר של החוף הדרומי של האי.
סלעים אלו הכילו חללים שהתמלאו מאוחר יותר במגוון מינרלים כולל בפקטוליט הכחול.
מילוי זה היה אירוע שניוני בתוך הזרמים הגעשיים והדייקים.
כאשר סלעים אלו עברו בליה נסחפו גושי הפקטוליט במדרון והגיעו עד לחוף.
הנהר באהורוקו סחף את המשקעים נושאי הפקטוליט לים.
זרם המים שגלגל את האבנים על קרקעית הנחל ליטש את הלרימר הכחול וגרם לאבנים אלו לבלוט בינות לחצץ הכהה שעל קרקעית הזרם.
תכשיטים בהם משובץ לרימר נמכרים ברפובליקה הדומיניקנית, ובמקומות נוספים באיים הקריביים.
לרוב משבצים את הלרימר בתכשיטים מכסף, ובמקרים נדירים יותר בזהב.
איכות האבן נקבעת על פי צבעו.
בתחתית הסקאלה מצוי הלרימר הלבן הנחשב באיכות נמוכה, ובקצה הסקאלה הלרימר בגוון כחול געשי.
תכשיטים יקרים מנצלים אבנים בגוון שנע מכחול-שמיים ועד כחול געשי, לעיתים קרובות תוך שילוב ביניהם.
גוונים ירוקים מוכרים גם הם, אבל הם מורידים מאיכות האבן אלא אם כן מדובר בירוק עז.
תכלילים אדומים בלרימר מעידים על כמויות זעירות של ברזל.
הפקטוליט הוא מינרל עיקרי בסיאניט נפליני, כמו כן תוצר של פעילות הידרותרמית בחללים בבזלות ובסלעי דיאבז, בסלעי סרפטיניט ובפרידוטיט.
הפקטוליט מופיע כמעט תמיד יחד עם זאוליטים.
הפקטוליט הוא מינרל נפוץ מאוד.
שני סוגים של פקטוליט מצויים כל אחד רק במקום אחד בעולם.